钦定古今图书集成/理学汇编/学行典/第217卷 > 宋璧
## 钦定古今图书集成/理学汇编/学行典/第217卷 > 宋璧

按《汝宁府志》：“宋璧，固始人。性至孝。父尝寝疾，吁天愿
以身代。疾久不瘥，用小刀刺左胁下，肝突出，刲之。家
人大惊，以针纫其刺处，璧不自知，若有神助之者，煮
肝和粥以进食之，寻瘥。未几，疾又作，璧乃以绵绕左
手小指，浇油燃之，默祷于天，愿自受楚毒，使父复生。
至二节油尽火灭，父随愈。乡人叹其孝焉。”